**Farské oznamy**

 **Dvadsiata šiesta nedeľa v cezročnom období C - (25. 9. 2022)**

|  |  |  |
| --- | --- | --- |
| Pondelok |  | 7.00 a 15.00 |
| Utorok | Sv. Vincent de Paul, kňaz | 7.00 |
| Streda | Sv. Václav | 17.30 |
| Štvrtok | Sv. Michala, Gabriela a Rafaela, archanjelov | 7.00 |
| Piatok | Sv. Hieronyma, kňaza a učiteľa Cirkvi | **17.00** |
| Sobota | O Nepoškvrnenom srdci Panny Márie | 7.00 a 18.00 Oblazov |
| Nedeľa | Dvadsiata siedma nedeľa v cezročnom období | 8.00 a 10.30 |

Vstupujeme do mesiaca október, ktorý je zasvätený Panne Márii a tak vás pozývam v rodinách sa modliť sv. ruženec. Kto sa v kostole alebo doma s rodinou modlí túto modlitbu, môže získať plnomocné odpustky.

Sv. omše v stredu budú bývať o 17.30 a príhovor v nich bude smerovaný k deťom. Taktiež v nedeľné sv. omše o 10.30 sa bude snažiť mať príhovor pre deti, ktoré prosím, aby si sadali dopredu na lavičky, azda i s rodičmi.

Sväté omše budú zatiaľ bývať v dome smútku.

Minulý týždeň ste darovali v zbierke na kňazský seminár 454 eur. Nech Boh odmení vašu štedrosť.

V piatok o 18.30hod. pozývam birmovancov na stretnutie do pastoračného centra.

Na budúcu nedeľu bude prvonedeľná zbierka pre potreby našej farnosti. Taktiež pozývam členov ružencového bratstva na spoločnú modlitbu ruženca o 15.00hod. Budeme mať i návštevu zo Žiliny a nám priblížia spiritualitu ružencových bratstiev.

Na stolíku si môžete zakúpiť kalendáre na rok 2023. Stolový 3eurá a nástenný 2 eurá.

Chcem sa poďakovať za brigády pri kostole zvlášť za celodennú brigádu v sobotu i za pomoc a manažovanie pri celom procese osobitne Braňovi Grofčíkovi, Petrovi Hadrbolcovi a Jankovi Sandánusovi. I za pomoc gazdinkám s varením alebo pečením pre brigádnikov. Ďalej ďakujem za vaše modlitby, finančnú podporu, za upratovanie, výzdobu nášho chrámu i za každý druh pomoci a na budúci týždeň prosím o upratovanie skupinu č. 10. Taktiež chcem poprosiť o trpezlivosť a ospravedlniť sa ak pri prácach na cintoríne nejaký hrob možno trochu zašpiníme alebo k nemu skomplikujeme prístup. Ak by ste boli nespokojní, obráťte sa prosím na mňa a my sa budeme nedostatok z našej strany odstrániť.